0191.xml
گنی میں ایبولا وائرس کے خلاف آگہی کیلئے بھیجی گئی ٹیم کے 8ارکان مقامی افراد کے ہاتھوں بے رحمی سے قتل
کوناکرے۔19ستمبر(اے پی پی) گنی کے جنوب مشرقی حصے میں ایبولا وائرس کے خلاف آگہی کیلئے بھیجی گئی ٹیم کے 8ارکان کو مقامی افراد نے بے رحمی سے قتل کر دیا۔ مذکورہ افراد کی لاشیں ایک پرائمری سکول کی لیٹرین سے ملی ہیں ان میں سے تین افراد کو ذبح کیا گیا تھا۔ گنی کی حکومت طرف سے جاری بیان میں کہا گیا ہے کہ فوری طور پر معلوم نہیں ہوسکا کہ مقامی افراد کس بات پر مشتعل ہوئے تاہم گنی کے اس حصہ میں رہنے والوں میں ایبولاوائرس کے حوالہ سے اپنی حکومت اور بین الاقوامی اداروں بارے عدم اعتماد کی فضا پائی جاتی ہے، پولیس نے اس سلسلہ میں کم سے کم 6افراد کو حراست میں لے لیا ہے
APP
19.09.14
0191p.xml
گنی:ایبولا وائرس کے خلاف آگہی ٹیم پر حملہ، 8ارکان قتل  ارکان کی لاشیں پرائمری سکول سے ملیں،پولیس نے 6افراد کو گرفتار کر لیا،تفتیش شروع
کوناکرے(نیوز ایجنسیاں) افریقی ملک گنی کے جنوب مشرقی حصے میں ایبولا وائرس کے خلاف آگہی فراہم کرنے کیلئے جانے والی ٹیم کے 8ارکان کو مقامی افراد نےحملہ کر کے قتل کر دیا۔ذرائع کے مطابق مقتول ارکان کی لاشیں ایک پرائمری سکول سے ملی ہیں اور ان میں سے تین افراد کو ذبح کیا گیا تھا۔پولیس نے 6افراد کو گرفتار کر کےتفتیش شروع کردی ہے۔حکومت کی جانب سے جاری بیان میں کہا گیا ہے کہ فوری طور پر معلوم نہیں ہوسکا کہ مقامی افرادنے کس بات پر مشتعل ہو کر ٹیم پر حملہ کیا۔قبل ازیں اقوام متحدہ کی سکیورٹی کونسل نےایبولا وائرس کوعالمی امن اور سکیورٹی کیلئے خطرہ قرار دیتے ہوئے تمام ممالک پر زور ڈالا کہ وہ اس سلسلے میں زیادہ سے زیادہ وسائل فراہم کریں۔سکیورٹی جنرل بان کی مون نے کہا کہ وائرس کے خلاف ایک بے مثال بین الاقوامی کاروائی کی ضرورت ہے،انہوں نے اقوام متحدہ کا ہنگامی مشن قائم کرنے کا اعلان بھی کیا۔
daily_dunya
20.09.14